УСТАВ на Народно Читалище „ Напредък 1898” с. Търнава, обл. Враца

УСТАВ

на

Народно Читалище „ Напредък 1898”

/актуализиран на отчетно събрание, проведено на 12.03.2010 г. в съответствие със ЗНЧ/

с.Търнава, общ. Бяла Слатина, обл. Враца, ул. „ Г. Димитров” 107

тел: 0899161079

e-mail: chital\_napredak@abv.bg

ГЛАВА ПЪРВА

ОБЩИ ПОЛОЖЕНИЯ

Чл. 1. С този устав, съобразен със Закона за народните читалища се уреждат основните положения на вътрешно нормативната уредба на читалището в зависимост от специфичните условия, при които се развива неговата дейност.

Чл. 2. /1/. Народно читалище „ Напредък 1898” с. Търнава, обл.Враца е традиционно самоуправляващо се българско сдружение, което изпълнява и държавни културно – просветни задачи. В неговата дейност могат да участват всички физически лица без оглед на ограничения на възраст, пол, политически и религиозни възгледи и етническо самосъзнание.

/2/. Народно читалище „ Напредък 1898” е юридическо лице с нестопанска цел със седалище в с. Търнава, обл. Враца и адрес на управление – ул. „ Георги Димитров” 107.

/3/. Читалището е вписано в регистъра на Министерството на културата под № 1395/09.07.2001 г.

Чл. 3. Наименованието е :

Народно читалище „ Напредък 1898”, което наименование при необходимост ще се изписва и на латиница по следния начин: Narodno chitalishte “Napredak 1898”, Byala Slatina, Tarnava, Vratsa.

Чл. 4. Читалището работи в тясно взаимодействие с учебните заведения, културните институти, църквата, обществени и стопански организации, фирми и други, които извършват или подпомагат културната дейност.

Чл. 5. Читалището поддържа най- тесни връзки за сътрудничество и координация на културната дейност, организирана от общината и участва активно в организацията и провеждането на всички културни прояви. Съобразява своята дейност със стратегията на общината в областта на културата.

ГЛАВА ВТОРА

ЦЕЛИ И ЗАДАЧИ

Чл. 6. Основната цел на читалището е да задоволява потребностите на населението1 свързани със:

1. Развитие и обогатяване на културния живот, социалната и образователна дейност в селото;
2. Запазване на обичаите и традициите на населението;
3. Разширяване знанията на гражданите и приобщаването им към ценностите и постиженията на науката, изкуството и културата;
4. Възпитаване в дух на демократизъм, родолюбие и общочовешка нравственост;
5. Възпитаване и утвърждаване на националното самосъзнание;
6. Осигуряване на достъп до информация;

Чл. 7. За постигане на целите по чл. 6 читалището основни дейности като:

1. Уреждане и поддържане на общодостъпна библиотека, читални, както и създаване и поддържане на електронни информационни мрежи;
2. Развиване и подпомагане на любителското художествено творчество, чрез създаване на колективи и изпълнители в различни жанрове на изкуството, за които има необходимите условия;
3. Организиране на школи, кръжоци, курсове, клубове, празненства, концерти, чествания и младежки дейности;
4. Организиране на изложби във фоайето на читалищния дом;
5. Събиране и разпространяване на знания за родния край;
6. Създаване и съхраняване на музейни колекции съгласно Закона за културното наследство;
7. Предоставяне на компютърни и интернет услуги;

Чл. 8. Читалището може да развива и допълнителна стопанска дейност, свързана с предмета на основната му дейност, в съответствие с действащото законодателство, като използва приходите от нея за постигане на определените в устава му цели. Читалището не разпределя печалба.

Чл. 9. Читалището няма право да предоставя собствено или ползвано от него имущество възмездно или безвъзмездно:

1. За хазартни игри и нощни заведения;
2. За дейността на нерегистрирани по Закона за вероизповеданията религиозни общности и юридически лица с нестопанска цел на такива общности;
3. За постоянно ползване от политически партии и организации;
4. На председателя, секретаря, членовете на настоятелството и проверителната комисия и на членовете на техните семейства.

Чл.10. Читалището може да се сдружава с други читалища за постигане на своите цели, за провеждане на съвместни дейности и инициативи при условията и по реда на Закона за народните читалища.

ГЛАВА ТРЕТА

УПРАВЛЕНИЕ

Чл.11. /1/. Членовете на читалището са индивидуални, колективни и почетни.

/2/ Индивидуалните членове са действителни и спомагателни. Те са български граждани и са длъжни да спазват устава на читалището, да опазват имуществото на читалището, да участват в читалищната дейност според възможностите си и да не извършват действия, уронващи доброто име на читалището.

1. Действителните членове са лица навършили 18 години, които участват в дейността на читалището, редовно плащат членския си внос и имат право да избират и да бъдат избирани.
2. Спомагателните членове са лица под 18 години, които нямат право да избират и да бъдат избирани, те имат право на съвещателен глас

/3/ Колективните членове съдействат за осъществяване на целите и задачите на читалището, подпомагат неговата дейност, подържат и обогатяват материалната му база и имат право на 1 / един/ глас в общото събрание.

Колективни членове могат да бъдат:

1. Професионални организации;
2. Стопански организации;
3. Търговски дружества;
4. Кооперации и сдружения;
5. Културно – просветни и любителски клубове и творчески колективи.

/4/ Почетни членове могат български и чужди граждани с изключителни заслуги към читалището.

Чл. 12. Органи на читалището са : ОБЩОТО СЪБРАНИЕ, НАСТОЯТЕЛСТВОТО и ПРОВЕРИТЕЛНАТА КОМИСИЯ.

Чл.13. /1/. Върховен орган на читалището е Общото събрание.

/2/ Общото събрание се състои от всички членове, имащи право на глас.

Чл.14./1/ Общото събрание:

1. изменя и допълва устава;

2. избира и освобождава членовете на настоятелството, проверителната комисия и председателя;

3. приема вътрешните актове, необходими за организацията на дейността на читалището;

4. изключва членове на читалището;

5. определя основни насоки на дейността на читалището;

6. взема решения за членуване или за прекратяване на членството в читалищно сдружение;

7. приема бюджета на читалището;

8. приема годишния отчет до 30 март на следващата година;

9. определя размера на членския внос;

10. отменя решения на органите на читалището;

11. взема решения за прекратяване на читалището;

12. взема решения за отнасяне до съда на незаконосъобразни действия на ръководството или отделни читалищни членове;

/2/ Решенията на общото събрание са задължителни за другите органи на читалището.

Чл. 15. /1/ Редовно общо събрание на читалището се свиква от настоятелството най – малко веднъж в годината, като на 3 / три/ години е Отчетно- изборното. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до 15 дни от постъпването на искането, проверителната комисия или една трета от членовете на читалището с право на глас могат да свикат извънредно общо събрание от свое име.

/2/ Поканата за събранието трябва да съдържа дневния ред, датата, часа и мястото на провеждането му и кой го свиква.Тя трябва да бъде получена срещу подпис или връчена не по- късно от 7 /седем/ дни преди датата на провеждането. В същия срок на вратата на читалището и други общодостъпни места, трябва да бъде залепена поканата за събранието.

/3/ Общото събрание е законно, ако на него присъстват най- малко половината от имащите право на глас членове на читалището. При липса на кворум събранието се отлага с 1 /един/ час. Тогава събранието е законно, ако на него присъстват не по- малко от една трета от членовете при редовно общо събрание и не по- малко от половината плюс един от членовете при извънредно общо събрание.

/4/Решенията по чл. 14, ал. 1, т. 1, 4, 10, 11 и 12 от Устава се вземат с мнозинство най- малко две трети от всички членове. Останалите решения се вземат с мнозинство повече от половината от присъстващите членове.

/ 5/ Две трети от членовете на общото събрание на читалището могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава. Искът се предявява в едномесечен срок от узнаването на решението, но не по- късно от една година от датата на вземане на решението.

Чл. 16. /1/ Изпълнителен орган на читалището е НАСТОЯТЕЛСТВОТО. То се състои най- малко от 5 /петима/ членове, избрани за срок от 3 /три/ години. Същите да нямат роднински връзки по права и съребрена линия до четвърта степен.

/2/ НАСТОЯТЕЛСТВОТО:

1. Свиква общото събрание;
2. Осигурява изпълнението на решенията на общото събрание;
3. Подготвя и внася в общото събрание проект за бюджет на читалището, утвърждава щата му и годишната програма за културна дейност;
4. Подготвя и внася в общото събрание отчет за дейността на читалището;
5. Назначава секретаря на читалището и утвърждава длъжностната му характеристика;
6. Приема нави членове на читалището въз основа на подадена молба;

/3/ Настоятелството провежда най- малко 4 /четири/ заседания годишно.

/4/ Настоятелството взема решения с мнозинство повече от половината на членовете си.

Чл. 17. /1/ Председателят на читалището е член на настоятелството и се избира от общото събрание за срок от 3 /три/ години.

/2/ ПРЕДСЕДАТЕЛЯТ:

1. Организира и ръководи дейността на читалището съобразно закона, устава и решенията на общото събрание;
2. Представлява читалището
3. Свиква и ръководи заседанията на настоятелството и председателства общото събрание;
4. Отчита дейността си пред настоятелството;
5. Сключва и прекратява трудовите договори със служителите съобразно бюджета на читалището и въз основа решение на настоятелството;

Чл. 18. /1/ СЕКРЕТАРЯТ на читалището:

1. Организира изпълнението на решенията на настоятелството, включително решенията за изпълнението на бюджета;
2. Организира текущата основна и допълнителна дейност;
3. Отговаря за работата на щатния и хонорувания персонал;
4. Представлява читалището заедно и поотделно с председателя;

Чл. 19. /1/ ПРОВЕРИТЕЛНАТА КОМИСИЯ се състои от 3 /трима/ члена и се избира от общото събрание за срок от 3 /три/ години.

/2/ Членовете на проверителната комисия не могат да бъдат лица, които са в трудовоправни отношения с читалището или са роднини на членовете на настоятелството, на председателя или на секретаря на читалището по спазване на закона, устава и решенията на общото събрание.

/3/ Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.

/4/ При констатирани нарушения, проверителната комисия уведомява общото събрание на читалището, а при данни за извършено престъпление – и органите на прокуратурата.

Чл. 20. Не могат да бъдат избирани за членове на настоятелството и на проверителната комисия, и за секретари, лица, които са осъждани на лишаване от свобода за умишлени престъпления от общ характер.

Чл. 21. Членовете на настоятелството, включително председателя и секретаря подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на читалището.

ГЛАВА ЧЕТВЪРТА

ИМУЩЕСТВО И ФИНАНСИРАНЕ

Чл. 22. Имуществото на читалището се състои от право на собственост и от други вещни права, вземания, ценни книжа, други права и задължения.

Чл. 23. /1/ Читалището набира средства от следните източници:

1. Членски внос;
2. Културно – просветна и информационна дейност;
3. Субсидия от държавния и общински бюджет;
4. Наеми от движимо и недвижимо имущество;
5. Дарения и завещания;
6. Други приходи;

/2/ Сумите от дарения се изразходват според волята на дарителя или по решене на настоятелството, ако няма изрично изразена воля на дарителя.

/3/ Читалищното настоятелство може да награждава изявили се читалищни служители, читалищни деятели и самодейни колективи, допринесли за обогатяване на читалищната дейност и популяризиране името на читалището.

Чл. 24. Читалището не може да отчуждава недвижими вещи и да учредява ипотека върху тях. Движими вещи могат да бъдат отчуждавани, залагани, бракувани или заменени с по – доброкачествени само по решение на настоятелството.

Чл. 25. Читалищното настоятелство изготвя годишния отчет за приходите и разходите, който се приемат от общото събрание. Отчетът за изразходваните от бюджета средства, заедно с отчета за дейността, се представят в Община Бяла Слатина.

Чл. 26. /1/ Председателят на читалището ежегодно в срок до 10 ноември представя на кмета предложения за своята дейност през следващата година.

/2/ Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата по ал. 2 и за изразходваните от бюджета средства през предходната година.

Чл. 27. Счетоводната отчетност се води в пълно съответствие със Закона за счетоводство и приложимото действащо законодателство.

ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ

1. Читалището има кръгъл печат, в средата с разтворена книга, с надпис около нея: „ Читалище „ Напредък 1898” с. Търнава
2. Празникът на читалището е 24 май.

Този нов Устав, е приет на редовно общо събрание на читалището, проведено на 12.03.2010 година, съобразно § 34 от ПЗР на ЗИД на Закона за народните читалища, обн. ДВ бр. 42 от 2009 г. и отменя Устава на читалището, приет от общото събрание, проведено на 22.02.2008 г.

**Доклад за дейността на НЧ „ Напредък-1898”, с. Търнава**

**за 2021 година**

 В една трудна година, нестабилността в условия на пандемия се отразиха и в дейността на Народно читалище „ Напредък-1898” с. Търнава. Докладът отчита изпълнението на дейностите, предвидени в годишната програма за развитие на читалищната дейност, културния календар и залегналите в Устава функции на институцията.

 Основните цели и задачи на читалището е да задоволява потребностите на населението свързани със:

- да опазва културно-историческото наследство и националните традиции;

- да спомага изграждането на ценностна система у децата и младежите;

- да поддържа и обогатява материалната си база;

- да разработва и реализира инициативи/ проекти за общностно/ местно развитие и финансиране на читалищната дейност;

- да работи за осигуряване на по-добра, по-съвременна и по-висококачествена образователна, културна, социална и информационна среда на населението;

- да разшири съдържателния и социалния обхват на читалищната дейност за привличане на по-широк кръг хора;

- да развива добри взаимоотношения с читалищата на територията на община Бяла Слатина, региона и страната;

- да поддържа активно партньорство с общинската администрация и НПО, както и с културните институции и бизнеса за взаимна полза.

 Читалището, за да реализира своите цели, извършва различни дейности - урежда и поддържа библиотека; предоставя компютърни и интернет услуги; развива и подпомага любителското и художествено творчество; организира школи, клубове, празненства, концерти, чествания; събира и разпространява знания за родния край и др. дейности.

1. **Библиотечна дейност**

Към читалището функционира общообразователна библиотека. Библиотечния фонд в края на годината наброява 16015 библиотечни единици. През 2021 г. са постъпили 273 библиотечни документи чрез покупка и от дарения, а отчислените са 810 тома увредена и морално остаряла литература съгласно Наредбата за обществените библиотеки.

Библиотеката всяка година се стреми да:

- обновява библиотечния фонд в зависимост от читателските интереси;

- кандидатства по проекти към МК

- провокира дарителството

- подобрява дейността на библиотеката, съобразена с интересите и нуждите на населението, чрез различни форми на културно – масовата работа;

- осъществява изложби свързани с бележити дати на личности и събития от местен, регионален и национален характер

- провежда срещи и литературни четения на новоиздадена литература и млади автори.

 2. Дейността на читалището през 2021 год. бе концентрирана основно в рамките на дейностите, планирани в културния календар на читалището. Неговата политика бе насочена към съхраняване на културните традиции.

 Традиционно проявите в него са организирани в партньорство между читалище, кметство, училище, детска градина, пенсионерски клуб.

Основните прояви в календара, които реализирахме през годината са:

- Традиционни празници- Трифон Зарезан, Бабинден, Св.Харалампий, Благовец- обредите се извършиха такива, каквито са съхранени в народната памет ; баба Марта; Лазаровден; Цветница/ Кумичене; Великден; Гергьовден; Еньовден; Коледуване.

- Маратон на четенето; Национална библиотечна седмица

- дарения за музея получени от хора решили да съхранят своите спомени за поколенията;

- уроци, учебни часове и витрини в библиотеката

- Кулинарни конкурси, състезания, участия

- участие в конкурси: „[Мотивите - основен елемент в българската шевица, пазещ родовата ни памет](https://www.facebook.com/%D0%9C%D0%BE%D1%82%D0%B8%D0%B2%D0%B8%D1%82%D0%B5-%D0%BE%D1%81%D0%BD%D0%BE%D0%B2%D0%B5%D0%BD-%D0%B5%D0%BB%D0%B5%D0%BC%D0%B5%D0%BD%D1%82-%D0%B2-%D0%B1%D1%8A%D0%BB%D0%B3%D0%B0%D1%80%D1%81%D0%BA%D0%B0%D1%82%D0%B0-%D1%88%D0%B5%D0%B2%D0%B8%D1%86%D0%B0-%D0%BF%D0%B0%D0%B7%D0%B5%D1%89-%D1%80%D0%BE%D0%B4%D0%BE%D0%B2%D0%B0%D1%82%D0%B0-%D0%BD%D0%B8-%D0%BF%D0%B0%D0%BC%D0%B5%D1%82-101938658918954/?__cft__%5b0%5d=AZXcHWSEAPsU0o72lS_RDuGM-9LnQsS26m0hyxNZL9tZP3YVLbXbn7hACgqnIfxUGS8iPJhsYK-vArER1p0eTQm7-EVATN0_XR8Wx7aw5LcgoBOgpGqH_BAn3gE5MQDEjRw_dmlwd4C8VoS8lqAYHtImIyORrXjwsIjYJVQjzOPrfyC5EaHHOC1Eoc-2dI4kl9M&__tn__=-UC*F)“;  [**"Дърво с корен"**](https://www.facebook.com/%D0%9A%D0%BE%D0%BD%D0%BA%D1%83%D1%80%D1%81-%D0%94%D1%8A%D1%80%D0%B2%D0%BE-%D1%81-%D0%BA%D0%BE%D1%80%D0%B5%D0%BD-362081007336056/?__cft__%5b0%5d=AZUugj2XTu5zuMj3e0n5_LYIiKemZPedHCQo-WoEIyyTZ2vrl2-HXh2n4rqxAiHeEhOj0K_ESVYiCkjbLi6nZRB2KI-LPObWI_nZuKZ3TctXnpuLo2fxtYPbTqAc_usaT2BEYx6Qe3fII0trYRSFxW3uKeEqqhDXlKS0exIP4BK5ew&__tn__=-UC%2CP-y-R)

-Тържествен национален празник на Р България и "Пробуждане с хоро"

- По време на обявената епидемиологична обстановка в страната и съобразявайки се с разпоредбите за работа от вкъщи, читалището предоставяше различни дейности във виртуалното пространство, като: онлайн пътешествия по света, виртуални разходки в музеи, безплатни сайтове за сваляне на книги, онлайн концерти, театрални постановки, видеоприказки за най-малките и др.

- На Велики четвъртък нашият общ дом- Търнава е празнично украсен за светлите Великденски празници - в намален състав, без участници и със всички мерки за безопасност

- 24 май- Ден на българската просвета и култура и на славянската писменост

– "2 юни- Ден на безсмъртие" - вечер, посветена на подвига на Ботев и загиналите за свободата на България - тържествена заря-проверка

- Летни занимания в читалището

- НФФ „ Ехо в родния край- Георги Горелски”

- „ История на Търнава- памет и бъдеще” е вече издадена.

- Обучение на тема „Опознай себе си и предай нататък”- вълнуващо, емоционално и атрактивно тридневното обучение-тренинг по проекта за секретар-библиотекари и представители на РЕКИЦ „Читалища” от Северозападна България; - Обучение по онлайн медийна грамотност за възрастните хора с лектор Миролюба Бенатова в Регионална библиотека „Христо Ботев” – Враца; - Обучение: "Формиране на умения за читалищна работа в съвременните условия", организирано от Сдружение "Плевенски обществен фонд – Читалища, с участието на Г-жа [Силва Налбантян-Хачерян](https://www.facebook.com/profile.php?id=100001287007141&__cft__%5b0%5d=AZXYik586yhp7jf6tAnHmV9Tj0qUC1ZqaCE2lx_lfzzCZ1dvkUPCY-sU718-XI9DsCHecd7U5xdmYjV_tmd1aqFF07cKDGN_MddYQOB05qqaYDIV9CtSdN19p63qcLaqN0zSoTnZUvv64zJS_3ZGP3GcCVObb3QybmjbfGOZTOTB9A&__tn__=-%5dK-y-R) - началник отдел "Регионални дейности", МК; - --- Обучение за работа с традиционни и нови медии по проект „ Книжни пътеки и мобилни библиотеки от Северозападна България до Скандинавия” на читалищни работници в Регионална библиотека „Христо Ботев” – Враца

- Среща с автора Румен Стоичков и неговите книги, при спазване на всички мерки за безопасност.

 - На 9 декември блеснаха светлините на празничната украса в Търнава.

 **Участия във фестивали и празници на съставите към читалището:**

 Онлайн участие във фолклорния фестивал "Греяна ракия и зелева чорба от старовремската софра", организиран от НЧ "Никола Й.Вапцаров" с.Бабово

Международен Фестивал Фолклорни Нюанси -Приморско; във фолклорни фестивали, събори, празници- Бяла Слатина, Костинброд, Търнак, Краводер, Лехчево, Бутан…

 **Кандидатстване по проекти**

- Проекти по програма „ Българските библиотеки – съвременни центрове за четене и информираност” за 2021 г. За финансово подпомагане на обществените библиотеки при обновяване на фондовете им с книги и други информационни източници. Проектът бе финансиран и библиотечният фонд се попълни с нови книги.

- Проект към НФК на МК за Едногодишна целеви субсидии за подпомагане на дейността на държавни, общински и регионални институти за създаване, съхраняване и разпространение на произведения на изкуството и културата, както и за опазване и популяризиране на културно- историческото наследство, който не се реализира.

 През изминалата 2021 годинап бяхме изправени пред несигурност и неизвестност за работата на нашата институция, но въпреки това читалището не спря своята работа и постигнахме добри резултати, които са благодарение на всички самодейци, ръководители, участници, членове и екипа на читалището.

**ГОДИШНА ПРОГРАМА ЗА РАЗВИТИЕ НА ЧИТАЛИЩНАТА ДЕЙНОСТ**

**на Народно читалище „Напредък-1898”**

**с.Търнава,общ. Бяла Слатина, обл. Враца за 2022 година**

 Настоящата програма за развитие на читалищната дейност в село Търнава се създава в изпълнение на чл. 26а, ал. 2 от Закона на народните читалища.

Народно читалище „Напредък-1898” е доброволна самоуправляваща се културно-просветна организация с нестопанска цел, която изпълнява и държавни културно-просветни задачи в областта на културата, социалната сфера и образованието и е регистрирана съгласно разпоредбите на Закона за народните читалища и в съответствие с разпоредбите на Закона за юридическите лица с нестопанска цел. То е изградено на принципите на демократизма, доброволността и автономията и осъществява дейността си в обществена полза.

 Съгласно ЗНЧ и ЗЮЛНЦ читалището е регистрирано и е вписано в регистъра на сдруженията с нестопанска цел при Врачански окръжен съд с Решение № 63 от 16.12.1997 г. по фирмено дело № 965/1997 г.. Последни вписани промени в регистрацията са след Отчетно-изборно събрание на 31.03.2017 г. с Решение № 52 от 09.05.2017 г.. Председателството на читалището се осъществява заедно и поотделно от Председател **Габриела Любенова Раловска** и секретар **Катя Петкова Заешка.**

 Съгласно ЗНЧ читалището е вписано в Регистъра на народните читалища към Министерство на културата под № 1395.

 Съгласно ЗОБ библиотеката при читалището е вписана в регистъра на Министерство на културата под № 1142.

 Изготвянето на програмата за 2021 г. цели обединяване на усилията за развитие и утвърждаване на читалището, като важна обществена институция, реализираща културната идентичност на селото, както и да се засили обществената ú роля като традиционен културен и образователен център.

Основните направления и приоритети в дейността на читалището произтичат от ЗНЧ, ЗОБ, общинската културна политика, осъществявана на основата на съществуващата нормативна уредба и чрез изпълнението на културния календар.

**I. УВОД**

 Народно читалище “ Напредък-1898” е читалище на територията на Община Бяла Слатина.

 Основните цели и задачи на Народно читалище “ Напредък -1898 ” са заложени в Устава, като основната цел е:

 Развитие и утвърждаване на духовните ценности и гражданското общество, на основата на принципите на демократизма.

     Като неправителствена институция Читалището осъществява своите дейности, регламентирани в Закон за народните читалища, а като юридически субект от ЗЮЛЦ, спазва всички закони на страната имащи отношение към работата му.

 - Читалището в село Търнава се стреми да заеме естествената си роля на посредник между различни обществени групи, институции, местна власт, медии, както и да допринесе с участието си за развитието на селото.

 - Съхранява, развива и прави публично достояние културно-историческото наследство на общността, популяризира постиженията на световната цивилизация.

 - Стопанисва добре поддържан сграден фонд.

 - Народно читалище “Напредък -1898” има традиция в създаването и поддържането на художествени и творчески формации.

 - Чрез информационно-обучителния център и програма „Глобални библиотеки” читалището предлага публичен достъп до глобалното информационно общество, повишава професионалната си квалификация чрез курсове.

**II. ЦЕЛИ И ЗАДАЧИ:**

 През 2022 г. развитието на читалищната дейност в с. Търнава ще продължи в основните насоки:

**Основни задачи:**

- да опазва културно-историческото наследство и националните традиции;

- да спомага изграждането на ценностна система у децата и младежите;

- да поддържа и обогатява материалната си база;

- да разработва и реализира инициативи/ проекти за общностно/ местно развитие и финансиране на читалищната дейност;

- да работи за осигуряване на по-добра, по-съвременна и по-висококачествена образователна, културна, социална и информационна среда на населението;

- да разшири съдържателния и социалния обхват на читалищната дейност за привличане на по-широк кръг население;

- да развива добри взаимоотношения с читалищата на територията на община Бяла Слатина, региона и страната;

- да поддържа активно партньорство с общинската администрация и НПО, както и с културните институции и бизнеса за взаимна полза.

**Библиотечна дейност:**

- обновяване на библиотечния фонд в зависимост от читателските интереси;

- подобряване дейността на библиотеката, съобразена с интересите и нуждите на населението, чрез различни форми на културно – масовата работа;

- осъществяване на изложби свързани с бележити дати на личности и събития от местен, регионален и национален характер

- провеждане на срещи и литературни четения на новоиздадена литература и млади автори.

**Културно – масова дейност:**

- осъществяване на културният календар за читалищните прояви;

- повишаване на художественото и жанрово разнообразие на културните

 мероприятия;

- участие в културните мероприятия на общината;

- честване на официалните и традиционни празници и годишнини;

- провеждане на мероприятия, свързани със съхраняването, развитието и популяризирането на местни традиции и обичаи.

**Любителско художествено творчество:**

- повишаване на художествено – творческите постижения на любителските състави и индивидуални изпълнители, чрез привличане на специалисти – ръководители;

- активно участие на любителските състави и индивидуални изпълнители на местно, регионално и национално ниво.

**Подобряване финансовото състояние на читалището чрез:**

- осъществяване на контакти с личности и фирми за набиране на допълнителни средства за по-активно участие на любителските състави и индивидуални изпълнители в местни и национални програми, конкурси и фестивали;

- увеличаване броя на членовете на читалището;

- членски внос;

- проекти и програми;

- дарения и спонсорство;

- наем от земеделски земи;

 **III. ДЕЙНОСТИ: Съгласно приложения „Културен календар 2022”**

**Културен календар за 2022 г. на НЧ „ Напредък-1898” с. Търнава**

|  |  |  |  |  |
| --- | --- | --- | --- | --- |
| **Дата на****провеждане** | **Място на****провеждане** | **Наименование на събитието** | **Организатор** | **Лице за****контакти****/телефон, e-mail/** |
| **ЯНУАРИ** |
| 21.01.2022 | ПК „ Здравец” | Бабинден- обичай | НЧ„Напредък -1898” и ПК „Здравец” | 0896 850422chital\_napredak@abv.bg |
| **МЕСЕЦ ФЕВРУАРИ** |
| 10.02.2022 | В църквата | Свети Харалампий- ден на пчеларя | НЧ„Напредък -1898”; Църковно настоятелство; Кметство с. Търнава; Дамски клуб | 0896 850422chital\_napredak@abv.bg |
| 11.02.2022 | В библиотеката | **120 г.** от рождението на Светослав Минков – български писател и преводач. Баща на българската фантастика /1902–1966/. | НЧ„Напредък-1898”ОУ „ Хр. Ботев” | 0896 850422chital\_napredak@abv.bg |
| 14.02.2022 | Пред читалището | Трифон Зарезан- обичай; конкурс за най-добро младо вино | НЧ„Напредък-1898”ОУ „ Хр. Ботев”Кметство с. Търнава; Дамски клуб | 0896 850422chital\_napredak@abv.bg |
| 18.02.2022 | В библиотеката | 149 години от обесването на Васил Левски | НЧ„Напредък-1898”ОУ „ Хр. Ботев” | 0896 850422chital\_napredak@abv.bg |
| 25.02.2022 | В библиотеката | **220 г.** от рождението на Виктор Юго – френски поет, писател, драматург, романист, художник и общественик /1802–1885/. | НЧ „ Напредък-1898 ОУ „ Хр. Ботев” | 0896 850422chital\_napredak@abv.bg |
| 28.02.2022 | В библиотеката | **115 г.** от рождението на Емилиян Станев – български писател /1907–1979/. | НЧ„Напредък-1898”ОУ „ Хр. Ботев” | 0896 850422chital\_napredak@abv.bg |
| **МЕСЕЦ МАРТ** |
| 01.03.2022 | Централния парк на с. Търнава | „ Баба Марта бързала, мартенички вързала“- закичване на мартенско дърво в парка | НЧ„Напредък-1898”;ОУ „ Хр. Ботев”;Кметство с. Търнава;ПК „Здравец”; жители на селото;ДГ „ В. Ташевска“; Дамски клуб | 0896 850422chital\_napredak@abv.bg |
| 01.03.2022 | В библиотеката | Ден на самодееца | Самодейни състави при НЧ „ Напредък- 1898“ | 0896 850422chital\_napredak@abv.bg |
| 03.03.2022 | Пред паметника на войника в центъра | Национален празник на България- тържествена заря-проверка | НЧ„Напредък-1898”;ОУ „ Хр. Ботев”;Кметство с. Търнава; ПК „Здравец”; жители на селото; ДГ „В.Ташевска“ | 0896 850422chital\_napredak@abv.bg |
| 08.03.2022 | В библиотеката | Ден на жената | НЧ „ Напредък-1898“ Кметство с. Търнава;ПК „Здравец”; Дамски клуб | 0896 850422chital\_napredak@abv.bg |
| 21.03.2022 | В библиотеката | Световен ден на поезията | НЧ „ Напредък-1898“ Кметство с. Търнава;ПК „Здравец”; Дамски клуб | 0896 850422chital\_napredak@abv.bg |
| **МЕСЕЦ АПРИЛ** |
| 04.04.2022 | В библиотеката | Ден на детската книга- любими приказки | НЧ „ Напредък-1898“; ОУ „ Христо Ботев” | 0896 850422chital\_napredak@abv.bg |
| 15.04.2022 | В библиотеката | **570 г.** от рождението на Леонардо да Винчи – италиански живописец, скулптор, архитект и учен /1452–1519/. | НЧ „ Напредък-1898“; ОУ „ Хр. Ботев” | 0896 850422chital\_napredak@abv.bg |
| 02.04.202222.04.2022 | Различни инициативи в парка и библиотеката | Седмица на детската книга; Маратон на четенето | НЧ„Напредък-1898”, ОУ „Хр.Ботев”; Кметство; ДГ“ В.Ташевска“ | 0896 850422chital\_napredak@abv.bg |
| 22.04.2022 | на територията на селото | Световен ден на Майката Земя | НЧ„Напредък-1898”, ОУ „Хр.Ботев”; Кметство | 0896 850422chital\_napredak@abv.bg |
| 16.04.2022 | на територията на селото | лл Лазаруване- народен обичай Лазаруване- народен обичай  | НЧ„Напредък-1898”; ОУ „Хр.Ботев” ; Кметство | 0896 850422chital\_napredak@abv.bg |
| 17.04.2022 | На открита сцена в центъра на с. Търнава | Цветница  | НЧ„Напредък-1898”;ОУ „ Хр. Ботев”;Кметство с. Търнава; ПК „Здравец”; ДГ „ В. Ташевска” | 0896 850422chital\_napredak@abv.bg |
| 17.04.2022 | на реката | Кумичане- народен обичай  | НЧ„Напредък-1898”;ОУ „ Хр. Ботев”;Кметство с. Търнава; ПК „Здравец” | 0896 850422chital\_napredak@abv.bg |
| 21.04.2022 | в парка | Велики четвъртък- боядисване на великденски яйца | НЧ„Напредък-1898”, ОУ „Хр.Ботев” | 0896 850422chital\_napredak@abv.bg |
| 21.04.2022 | В църквата и парка | Великденска изложба на яйца и великденско дърво | НЧ„Напредък-1898”, ОУ „Хр.Ботев” | 0896 850422chital\_napredak@abv.bg |
| **МЕСЕЦ МАЙ** ***Майски културни празници*** |
| 09.05.2022 | В библиотеката | Ден на Европа | НЧ„Напредък-1898”, ОУ „Хр.Ботев” | 0896 850422chital\_napredak@abv.bg |
| 09.05.2022 | В библиотеката | Ден на ученическото самоуправление – библиотекар за един ден | НЧ„Напредък-1898”, ОУ „Хр.Ботев” | 0896 850422chital\_napredak@abv.bg |
| 11.05.2022 | В салона на читалището | Ден на Св. Св. Кирил и Методий | НЧ„Напредък-1898”;ОУ „ Хр. Ботев” | 0896 850422chital\_napredak@abv.bg |
| 18.05.2022 | В етнографския музей | Международен ден на музеите | НЧ„Напредък-1898” | 0896 850422chital\_napredak@abv.bg |
| 24.05.2022 | В салона на читалището | Тържествена манифестация на ученици и учители/бивши и настоящи/- празничен концерт | НЧ„Напредък-1898”;ОУ „ Хр. Ботев”; ДГ„ В. Ташевска”; Кметство | 0896 850422chital\_napredak@abv.bg |
| 24.05.2022 |  | Участие в тържества в Бяла Слатина |  |  |
| **МЕСЕЦ ЮНИ** |
| 01.06.2022 | В салона на читалището | Детски празник | НЧ„Напредък-1898”;ОУ „ Хр. Ботев”; ДГ„ В. Ташевска” | 0896 850422chital\_napredak@abv.bg |
| 02.06.2022 | Пред паметника на войника | 146 г. от гибелта на Христо Ботев- поет и революционер | НЧ„Напредък-1898”;ОУ „ Хр. Ботев”;Кметство с. Търнава; ПК „Здравец”; жители на селото; ДГ „В.Ташевска“; Дамски клуб | 0896 850422chital\_napredak@abv.bg |
| 30.06.202202.09.2022 | В библиотеката | Летни заниманияТеатрална работилница; Български фолклор; Бит, култура, традиции- арт работилници; Клуб „ Кулинарни вълшебства | НЧ „ Напредък-1898” | 0896 850422chital\_napredak@abv.bg |
| **МЕСЕЦ ЮЛИ** |
| 18.07.2022 | В библиотеката | **145 г.** от рождението на Елин Пелин (Димитър Стоянов) – български писател, наричан „певец на българското село“ /1877 – 1949/. | НЧ„Напредък-1898”;ОУ „ Хр. Ботев” | 0896 850422chital\_napredak@abv.bg |
| **МЕСЕЦ АВГУСТ** |
| 13.08.2022 | На открита сцена пред читалището | Национален фолклорен фестивал „ Ехо в родния край – Георги Горелски” | НЧ„Напредък-1898”;Община Бяла Слатина; Кметство с. Търнава | 0896 850422chital\_napredak@abv.bg |
| **МЕСЕЦ СЕПТЕМВРИ** |
| септември | В парка  | Кулинарен празник | НЧ„Напредък-1898”;Кметство с. Търнава | 0896 850422chital\_napredak@abv.bg |
| 02.09.2022 | В парка | Закриване на лятото- игри и забавления | НЧ„Напредък1898”;ОУ „ Хр. Ботев”; ДГ„ В. Ташевска”; Дамски клуб | 0896 850422chital\_napredak@abv.bg |
| 21.08.2022 | В библиотеката | **120 г.** от рождението на Ангел Каралийчев – български писател, преводач, автор на разкази и книги за деца /1902–1972/. | НЧ„Напредък1898”;ОУ „ Хр. Ботев”; ДГ„ В. Ташевска” | 0896 850422chital\_napredak@abv.bg |
| **МЕСЕЦ ОКТОМВРИ** |
| октомври | В малкия салон | Авторска среща с писател | НЧ„Напредък-1898”;ОУ „ Хр. Ботев”;Кметство с. Търнава; ПК „Здравец“; Дамски клуб | 0896 850422chital\_napredak@abv.bg |
| 28.10.2022 | В салона на читалището | Ден на Търнава- празничен концерт | НЧ„Напредък-1898”;ОУ „ Хр. Ботев”;Кметство с. Търнава; ПК „Здравец”; жители на селото; ДГ „В.Ташевска“; Дамски клуб | 0896 850422chital\_napredak@abv.bg |
| **МЕСЕЦ НОЕМВРИ** |
| 21.11.2022 | В етнографския музей на читалището | Ден на християнското семейство | НЧ„Напредък-1898”;ОУ „ Хр. Ботев”;Кметство с. Търнава; ПК „Здравец” | 0896 850422chital\_napredak@abv.bg |
| 14.11.2022 | В библиотеката | 115 години от рождението на Астрид Линдгрен | НЧ„Напредък-1898”;ОУ „ Хр. Ботев” | 0896 850422chital\_napredak@abv.bg |
| **МЕСЕЦ ДЕКЕМВРИ** |
| декември | Кампании с национално значение | Благотворителни кампании „ Изплети топлина“ и „ Бъди човек“ | НЧ„Напредък-1898”Кметство с. Търнава | 0896 850422chital\_napredak@abv.bg |
| декември  | В библиотеката | "Вълшебната стая на приказките" – четене на приказки и забавления с „ Приказния разказвач”  | НЧ„Напредък-1898”;ОУ „ Хр. Ботев”; ДГ „В.Ташевска“ | 0896 850422chital\_napredak@abv.bg |
| 09.12.2022 | На открита сцена | Запалване светлините на коледната елха | НЧ„Напредък-1898”;ОУ „ Хр. Ботев”;Кметство с. Търнава; ПК „Здравец”; Дамски клуб | 0896 850422chital\_napredak@abv.bg |
| 24.12.2022 | На територията на село Търнава | Коледуване- обичай | НЧ„Напредък-1898”;ОУ „ Хр. Ботев” | 0896 850422chital\_napredak@abv.bg |
|  |  |  |  |  |

**300 г.** от рождението на Паисий Хилендарски – български народен будител, духовник и светия, автор на „История славянобългарска“, пръв идеолог на Българското национално възраждане /1722–1773/.

**260 г.** от написването на „История славянобългарска“ на Паисий Хилендарски /1762/.

**9 юни 1942 г.** - Роден в с. Търнава **Радослав Пешлеевски**. Строителен инженер - пътно строителство. Има близо 118 научни труда и публикации и 19 проекта, внедрени в Българската народна армия. Генерал-майор, доцент, к. т. н. професор, д-р на науките.

Витрини и кътове в библиотеката по повод бележити дати и годишнини. Поддържане на съществуващи витрини- „ Нови книги” и „ Ценни и редки издания”

Срещи с български автори на съвременна проза и поезия.

Участие на читалищните самодейни състави в събори и фестивали с международно, национално и регионално значение.

Всички празници, годишнини и събития ще бъдат съобразени с разпорежданията във връзка с епидемиологичната обстановка в страната.

**Забележка**: Настоящият календарен план на културните, религиозните и спортни празници в община Бяла Слатина е отворен и подлежи на актуализиране и допълване.

Списък на членовете на Читалищното настоятелство на НЧ „ Напредък 1898“ с. Търнава

 1. Габриела Любенова Раловска- Председател ЧН

2. Полина Андреева Тацинска

3. Таня Людмилова Динева

4. Таня Славчева Драманска

5. Цветелина Теодосиева Късльовска

 Списък на членовете на Проверителната комисия на НЧ „ Напредък 1898“ с. Търнава

 1. Виктория Кръстева Стефанова

 2. Ирена Веселинова Цаконска

3. Маргарита Цекова Александрова